Diari Oficial de la Generalitat Valenciana


Sumari del DOGV 1603, del 12-08-1991 (1991/822362)

RESOLUCIÓ de 31 de maig de 1991, del Director General de Treball, per la qual es disposa el Registre i Publicació del conveni col-lectiu de l'empresa Danone, SA.
-----------------------------------------------------------------------------------------------------------------------------------------------------------------

### Dades del document

Número de DOGV
:   1603

Data del DOGV
:   12-08-1991

Secció del DOGV
:   ALTRES DISPOSICIONS

Número del document
:   1991/822362


Data del document
:   31-05-1991

Organisme emissor
:   Conselleria de Treball i Seguretat Social

Tipus de document
:   Resolució

Resolució de 31 de maig de 1991, del Director General de Treball, per la qual es disposa el Registre i Publicació del conveni col.lectiu de l'empresa Danone SA.  
Vist el text articulat del conveni col·lectiu de treball de l?empresa Danone SA, subscrit el dia 13 de maig de 1991, d'una part per la representació de l'empresa i d'altra per la representació dels treballadors, i d'acord amb el que disposa l'article 90, apartats 2 i 3 de la Llei 8/1980 de 10 de març, Estatut dels Treballadors, i en el Reial Decret 1040/1981 de 22 de maig, sobre Registre i Dipòsit dels Convenis Col·lectius de Treball, aquesta Direcció General de Treball, resol:  
Primer  
Ordenar-ne la inscripció en el Registre de Convenis Col·lectius de Treball d'aquesta Direcció General, amb notificació a la comissió negociadora, i dipòsit del text original del conveni.  
Segon  
Disposar-ne la publicació al Diari Oficial de la Generalitat Valenciana.  
València, 31 de maig de 1991.   
El Director General de Treball:   
Eduard Montesinos i Chilet.  
CONVENI COL·LECTIU DE DANONE, S.A.  
CAPITOL I Disposicions generals  
Preàmbul. Determinació de les parts.  
Aquest conveni col·lectiu és concertat i, per tant, subscrit, d'una banda, per l'empresa Danone, SA, i d'altra, pels treballadors d'aquesta, els representants dels quals, constituïts en comissió negociadora i reconeixent-se mútuament com a interlocutors vàlids, s'identifiquen en les actes que s'hi acompanyen.  
Article primer Ambit d'aplicació  
L'aplicació d'aquest conveni serà obligatòria per a tot el personal de Danone, SA, la categoria del qual estiga inclosa en els quadres salarials annexos i que preste els serveis en la zona d'explotació de València, composta pel centre de treball d'Aldaia, en les distintes activitats de producció i distribució i pels centres de distribució de Castelló i Alacant.  
Article segon. Ambit temporal  
Aquest conveni vigirà a partir de l'aprovació formal, siga quina siga la data de la publicació al DOGV, i la seua duració serà pel període d'un any, fins al 31 de desembre de 1991, llevat de les matèries per a les quals expressament s'estableix una vigència major en aquest conveni col·lectiu.  
No obstant això, les seus condicions sòcio-econòmiques, tindran els efectes establerts a partir de l'1 de gener de 1991.  
Article tercer. Denúncia  
La denúncia d'aquest conveni caldrà fer-la formalment i fefaentment, per qualsevol de les dues parts, mitjançant notificacions pertinents a l'autoritat laboral i a l'altra part, amb un temps mínim de dos mesos respecte de la data del seu venciment. De no fer-se aquesta denúncia, se'l considerarà prorrogat tàcitament per períodes successius d'un any de duració.  
Article quart. Absorció i compensació  
Les condicions sòcio-econòmiques establertes en aquest conveni absorbiran i compensaran els augments de retribució que haurien d'efecturar-se en virtut de la disposició legal o de jurisprudència, de resolució, d'ordenança o de conveni de qualsevol classe, ben entés que l'absorció i la compensació esmentades podran realitzar-se entre conceptes de distinta naturalesa, segons el còmput anual establert en les disposicions vigents.  
Article cinquè. Vinculació a la totalitat  
Les condicions pactades formen un tot orgànic i indivisible, i ambdues parts manifesten que llurs respectives vinculacions a allò convingut tenen el caràcter de compromís per a la totalitat de les clàusules pactades.  
Articles sisé. Comissió mixta d'interpretació i vigilància   
Els dubtes, les qüestions i les divergències que amb motiu de la interpretació i del compliment d'aquest conveni se susciten, seran sotmesos, en les instàncies prèvies i preceptives, a la consideració de la comissió mixta d'interpretació i vigilància del conveni, la qual estarà constituïda per 6 membres de cadascuna de les parts, tot això sense perjudici de les atribucions que la legislació vigent concedeix a l'autoritat laboral i a la jurisdicció de treball.  
La citada comissió es reunirà, a instàncies d'una de les parts, quan ho requeriran els assumptes que s'hi han de tractar i, com a màxim, durant els primers deu dies de cada trimestre natural de l'any.  
Si coincidint amb les reunions de la comissió s'han de tractar ternes relacionats amb Castelló, s'hi incorporaran els delegats de personal del referit centre.  
CAPITOL II Llocs de treball específics  
Article seté. Suplent-monitor  
Es el venedor seleccionat per la seua vàlua professional i complet coneixement dels repartiments i dels clients, i exercirà les funcions següents:  
- Realitzar les suplències que calga per tal de substituir els altres venedors del sector i fent el repartiment, quan aquestos s'absenten pels motius que siguen.  
- Formar els nous venedors en l'adequada execució de llur treball, i els ajudarà i ordenarà en la consecució dels objectius.  
- Ensenyar els nous venedors les tècniques habituals de l'autovenda i instruir-los sobre les normes comercials de l?empresa.  
- Aportar als altres venedors tota la seua experiència dels repartiments i el seu coneixement dels clients.  
- Prestar un suport especial als venedors amb menor experiència o habilitat per a la venda.  
- Seguir especialment de prop dels repartiments que presenten dificultats i problemes, com ara les vendes baixes, devolucions elevades, presència de clients molt importants, alta penetració de la competència o altres incidències similars.  
- Auxiliar el supervisor del sector en les activitats següents:  
\* Col·locació i manteniment de publicitat en el punt de venda.  
\* Col·locació i exhibició de productes en els expositors frigorífics.  
\* Accions de promoció de tot tipus.  
\* Demostracions.  
\* Llançament de nous productes.  
\* Restructuració de repartiments.  
\* Realitzar qualsevol missió que li siga encomanada pel seu supervisor o en absència d'aquest, pel Cap de centre, i que estiga relacionada amb la venda.  
Article vuité. Repartidor-venedor  
Es el productor que té com a missió principal fer la distribució i l?entrega de productes als clients de l?empresa, pren nota de les comandes que aquestos li fan, estarà, a càrrec del cobrament i de la liquidació de les vendes al comptat que se li encomanen i col·locació de publicitat.  
Realitzarà la càrrega i descàrrega del vehicle que se li assigne, podent-ne ser el conductor, en aquest cas en tindrà cura de la conservació, la neteja i la bona presentació.  
Quan el seu treball no absorbesca la meitat de la seua lema cou, podrà ser destinat a altres comeses adequades en l?empresa.  
L'activitat laboral del personal en aquest servei, per bé que subjecta a les directrius de l?empresa, es desenvolupa amb relativa independència, conseqüentment el ritme i intensitat del seu treball depén en gran manera del caràcter específic i particular de la seua tasca i, per tant, a més dels emoluments que perceben amb caràcter general els altres productors, aquest personal tindrà assignada una prima i un incentiu a la venda, i ambdós quedaran reflectits en aquest conveni, de tal manera que cobreix una eventual prolongació de la seua jornada, a causa de les especials incidències del seu treball.  
Article nové. Subministrador  
Es el productor adcrit a un centre distribuïdor que té com a missió principal el subministrament, per comanda, del producte als clients assignats, mantenint una escaient imatge de l?empresa.  
Entre altres, aquestes seran les seues funcions:  
- Transportar i entregar la mercaderia en els punts de subministrament, i sol·licitarà la conformitat de qui la rep.  
- Retirar i comprovar les devolucions del producte i elements d'embalatge i transport, com també la documentació corresponent.  
- Tenir cura del manteniment, neteja, conservació i bon funcionament dels mitjans que l'empresa posa al seu servei.  
- Realitzar, al centre distribuïdor, la descàrrega i liquidació diària.  
Article deu. Transportista de ruta  
Es el productor que té com a missió principal realitzar el transport del producte i els seus elements de col·locació entre els centres de distribució, estant al seu càrrec la conducció del vehicle de gran tonatge que se li assigne, i en tindrà cura per a la seua conservació, neteja i bona presentació.  
Col·laborarà primordialment en la càrrega i descàrrega del vehicle als punts de destinació, sempre que les limitacions legals horàries no li ho impedesquen, per ser el principal responsable del transport, que haurà de ser fet amb la major diligència i brevetat permesa per causa de la naturalesa peremptòria del producte.  
L'activitat laboral del personal en aquest servei, encara que subjecta a les directrius de l?empresa, es desenvolupa amb relativa independència, la qual cosa fa que el ritme i intensitat del seu treball depenen, en gran manera, del caràcter específic i particular de la seua tasca i, per tant, a més dels emoluments que perceben amb caràcter general els altres productors, aquest personal tindrà assignada una prima i un quilometratge, quedant ambdós reflectits en aquest conveni, de tal manera que cobresca una eventual prolongació de la seua jo nada, a causa de les especials incidències del seu treball.  
CAPITOL III Disposicions econòmiques  
Article onze. Salari  
a) Caràcter general.  
S'acorda establir per a les distintes categories professionals les percepcions fixes anuals, distribuïdes en salaris base, complements salarials i gratificacions extraordinàries, transcrites en els quadres dels annexos 1 i 2 d'aquest conveni, que, per ser superiors al salari mínim interprofessional, no estaran afectats per les possibles elevacions legals d'aquest.  
Els salaris teòrics pactats per a 1991 seran els següents:  
Especialista 3r. C: 1.799.000.  
Especialista 3r. Env.: 1.720.000.  
b) Clàusula de revisió salarial  
Cas que l?Index de Preus al Consum establert per l?INE registrara al 31 de desembre de 1991 un increment superior al 6,50% es faria una revisió salarial tan prompte com es constate oficialment aquesta circumstància, en l?excés sobre la indicada xifra. Aquest increment s'abonarà amb efecte de l'1 de gener de 1991, i per a dur-lo a terme es prendran com a referència els salaris de 1990 utilitzats per a realitzar els augments pactats.  
Es consideraran exclusivament:  
- Quadres salarials, en cadascun dels conceptes.  
- Incentius.  
- Quilometratge.  
La revisió salarial corresponent a 1991, es pagarà en una sola paga dins el primer trimestre de 1992.  
Article dotze. Primes o plusos  
a) Condicions econòmiques i primes dels suplents-monitors.  
1. Salari fix del venedor oficial 1ª.  
2. Incentius com la ruta de major venda del sector.  
3. Prima al lloc de treball.  
Valor de la prima 1991: 525 pessetes brutes/dia.  
Meritades pels dies de treball efectiu, amb el descompte dels dies d'absentisme quan s'hi produesquen.  
Aquesta prima desapareix quan el suplent-monitor passa a exercir altre lloc de treball, siga aquest de superior o inferior categoria.  
b) Condicions econòmiques i primes del subministrador.  
1. Salari fix segons quadre-annex.  
2. Prima al lloc de treball.  
Valor de la prima 1991: 1.060 pessetes brutes/per dia efectiu de treball.  
Aquesta prima desapareix quan el subministrador passa a exercir altre lloc de, treball, siga aquest de superior o inferior categoria.  
c) Prima per ruta llarga.  
Per tal de compensar l?esforç requerit en determinades rutes de la zona, de recorregut superior a 160 Km. S'estableix un complement salarial de lloc de treball, consistent en 246 pessetes diàries, que s'abonaran al productor que en cada moment realitze la ruta i per cada vegada que la realitze, i no serà per tant, consolidable en la persona.  
d) Prima de terminació de la feina.  
Especialment per a les categories professionals de venedors i transportista de ruta, s'estableix una prima ascendent a 1.342 pessetes, en concepte de terminació de la feina, i es podran compensar els excessos de jornada setmanal d'aquestos productors en còmput anual. Aquesta prima es merita durant 6 dies setmanals (313 dies anuals) quedant englobades en les percepcions fixes assenyalades en l'article 12 i annex 2.  
e) Primes festives.  
El treballador que realitze jornada en diumenge o dia festiu cobrarà una prima equivalent a 190 pessetes per hora de treball feta sense distinció de categories.  
f) Plus de nocturnitat.  
S'estableix un plus de nocturnitat consistent en 195 pessetes per hora de treball feta, entre les 22 i les 6 hores, sense distinció de categories.  
Article tretze. Salaris variables  
a) Incentius:  
S'estableix un incentiu sobre la venda realitzada pels repartidors-venedors, que serà permanent, sense que puga ser incrementada pels possibles llançaments o promocions comercials, ascendent a 0,63 pessetes per unitat estàndard venuda.  
Sistema de conversió a unitats estàndard.  
1. La base de càlcul serà el PVE dels sabors.  
2. El càlcul es realitzarà dividint:  
PVE Producte / PVE sabors  
A fi de simplificar el factor de conversió, s'arrodonirà el resultat per damunt o davall 0,5.  
3. Per al càlcul dels nous productes, s'utilitza la mateixa fórmula anterior, amb aplicació de la tarifa vigent.  
 % Canvis  
 acceptats  
 sense deducció  
Denominació U Estándard al venedor   
Iogurt 1 2  
Postres 1 2  
Enriquits 3 2  
Bio Natural 5 2  
Bio amb Fruites 6 2  
Agrup. logurt 7 2  
Mousse Choc 2 2  
Copa 100 Ch. 4 2  
Copa 150 Ch 4 2  
Formatges Desnatats 2 3  
Speis. 250 3 3  
PS i PG Combi 5 3  
PS Maduixa-Plátan Combi i Xocolata 6 3  
PG amb Maduixes 4 3  
Gervais Nat. i Pernil 5 3  
Gervais Sabors 4 3  
La conversió d'unitat física a unitat estàndard no es revisa amb el temps. No tindrà, per tant, modificació el factor de conversió, davant possibles variacions de preus.  
La prima sobre les unitats estàndard és única.  
Els futurs increments en la retribució variable s'establiran sobre la prima i no sobre el número d'unitat estàndard.  
La comunicació i comentaris amb els venedors sobre la retribució variables es farà en termes d'unitat estàndard, el que implica una sola prima.  
L'esmentat incentiu compensarà, conjuntament amb la prima de terminació tasca, una eventual prolongació de jornada en els repartiments, per la qual cosa no hi hauran hores extraordinàries, i es podrà compensar la jornada d'aquestos productors en còmput anual.  
En el supòsit de les vendes efectuades entre dos venedors, sempre que l'acompanyant no siga un suplent i que l'acompanyament es produesca a requeriment del venedor, s'abonarà la meitat de l?incentiu aconseguit en la venda.  
Als centres distribuïdors, quadrimestralment, es realitzarà un seguiment i anàlisi pel que fa a les desviacions dels incentius dels repartidor-venedors en relació amb la mitjana del centre. S'hi crearà una comissió formada pel cap del centre, supervisors i delegats de personal qui proposaran solucions correctores.  
b) Quilometratge:  
S'estableix a favor dels transportistes de ruta la quantitat que a continuació s'assenyala per Km. recorregut, en contraprestació d'una eventual prolongació de jornada, la qual serà compensada conjuntament amb la prima de terminació de tasca, per tant en la citada activitat no hi hauran hores extraordinàries, i es podrà compensar la jornada d'aquestos productors en còmput anual:  
Camió 6,90 pessetes Km.  
Trailer 8,90 pessetes Km.  
Article catorze. Antiguitat  
Sobre el salari base d'aquest conveni al treballador li correspondran quinquennis, al 5% en nombre il·limitat, que començarà a comptar-se des del dia en què haja mamprés a prestar els seus serveis en l'empresa, i es meritarà a partir del primer dia del més següent en què es complesca. L'antiguitat es calcula sobre el salari base que corresponga a la categoria assignada al productor, i a pagar en 15 mensualitats.  
Article quinze. Gratificacions extraordinàries  
Les gratificacions extraordinàries.  
Les gratificacions extraordinàries a abonar el personal seran les que s'indiquen tot seguit:  
- Març: 20.000 pessetes  
- Juliol: 20.000 pessetes  
- Desembre: 20.000 pessetes  
Els referits imports, iguals i fixos per a totes les categories incloses en aquest conveni, s'incrementaran en qui corresponga, amb l'import de 30 dies d'antiguitat.  
Les dates d'abonament de les citades gratificacions, s'avançaran un mes sobre la data prevista sempre que els processos administratius ho permeten.  
Article setze. Hores extraordinàries  
A favor de tots els treballadors sotmesos a horari estricte, s'estipula com a import de totes les hores que ultrapassen les ordinàries, les quanties que s'especifiquen en el quadre annex 3, d'acord amb la categoria i antiguitat que tinga el treballador a l?hora de la meritació.  
Amb caràcter general l?execució de les hores extraordinàries serà voluntària, tret de les que hagen de fer-se derivades de necessitats productives, de distribució, relacionades amb la naturalesa perible del producte, com també les originades per tasques de manteniment i, en general, les previstes en l'article 35.3 de l?Estatut dels Treballadors.  
Amb aquesta finalitat, s'informarà anualment a la comissió mixta d'interpretació i vigilància del conveni, de l?estimació d'hores estructurals necessàries, la realització de les quals es comunicarà i signarà mensualment pel comité d'empresa, i es remetran a la Conselleria de Treball i seguretat Social com a hores estructurals les previstes en el R.D. 1858/81 de 20 d'agost.  
Amb caràcter general, no se superaran les 80 hores extraordinàries anuals i es procurarà mantenir el caràcter rotatiu en la realització d'aquestes hores entre els components de cada secció o centre de treball, sempre que l?organització del treball ho permeta.  
Article disset. Suplits  
Dietes en comissió de serveis.  
Les dietes per desplaçaments en comissió de serveis es pacten amb els imports següents:  
- Dinar 1.200 pessetes  
- Sopar 1.100 pessetes  
- Desdejuni 400 pessetes  
- Allotjament 1.300 pessetes  
   
Total 4.000 pessetes  
La dieta només es percebrà si se'n fa ús efectiu i sempre d'acord amb les necessitats de treball.  
CAPITOL IV Disposicions laborals  
Article divuit. Jornada i horaris  
El personal subjecte a horari realitzarà amb caràcter general i en còmput anual la jornada efectiva de 1.778 hores anuals en 1991, el que representa una jornada de 39 h. setmanals de treball efectiu de mitjana.  
Qualsevol modificació que per llei efecte la jornada laboral, vigirà en els termes, condicions i terminis que determina aquesta, amb absorció en tot cas de la millor aplicada en el conveni, sense perjudici del subsegüent acord sobre la manera d'aplicar la hipotètica reducció.  
La reducció de jornada pactada per a aquest col·lectiu es portarà a efecte de la manera següent:   
\* Explotació: 1 festiu a realitzar en dissabte.  
\* Distribució: 1 festiu a realitzar en dissabte.  
\* Comercial: s'estudiarà en el propi C.D.  
Per al personal de vendes: sistemes de deslliurança.  
- Centres amb pre-venda:  
Deslliurança en dissabtes de tots els repartiments d'auto-venda, tret de:  
\* Eixida d'un repartiment d'auto-venda de cada tres.  
\* Setmanes en què ocorre algun festiu, en què eixiran tots els repartiments.  
- Centres sense pre-venda:  
Eixida de dos repartiments de cada tres, llevat de les setmanes en què tinga lloc algun festiu, en què eixirien tots els repartiments.  
Atesa la impossibilitat d'establir un control estricte de la duració de la tasca assignada al personal de venda, per la mateixa naturalesa de les funcions d'aquest personal i amb la intenció d'evitar la possibilitat d'abusos, tant per excés com per defecte, s'acorda que el mòdul de referència de duració de la jornada del venedor, en còmput anual serà l'acordada per al personal sotmés a jornada estricta de 1778 hores a l'any, amb un marge addicional de 80 hores i que estan degudament compensades amb la prima de terminació de repartiment.  
Es publicarà el quadre d'horaris, generals i especials, en aplicació de les jornades anuals pactades d?acord amb les necessitats d'organització del treball de cada centre o Secció.  
Article dinou. Vacacions  
El personal fix, qualsevol que siga la seua categoria, tindrà dret a unes vacacions retribuïdes de 26 dies laborables (s'entén com a laborables, també els dissabtes).  
Aquesta retribució inclourà les percepcions fixes diàries establertes en el quadre annex 2 d'aquest conveni. El personal venedor, transportista de ruta i subministrador percebrà durant les vacacions, la mitjana dels incentius o de quilometratge o de prima meritada individualment durant els últims 6 mesos de treball efectiu. Aquest abonament es farà en el moment del gaudi de la primera tanda de vacacions programades durant l'any.  
La resta del personal inclòs en quadres, rebrà durant les vacances la mitjana de les quantitats rebudes individualment pels conceptes de nocturnitat i festivitat, durant els últims 6 mesos de treball efectiu.  
Aquest abonament es farà en el moment del gaudi de les primeres vacances programades durant l'any.  
Les vacacions seran concedides en l'època de menys treball, i si és possible en estiu, de conformitat amb les necessitats del servei, i es procurarà complaure el personal pel que fa a l'època del gaudi.  
El calendari de vacacions s'establirà en cada centre de treball o secció, per sistema rotatiu, excepte pacte distint anterior. El treballador coneixerà les dates que li corresponguen 2 mesos abans, si més no, del començament del seu gaudi, que es produirà de la manera assenyalada en el calendari acordat. Si arribada l?hora del gaudi no pogueren iniciar-se per raó d'absentisme, circumstàncies extraordinàries de treball o altres anàlogues, s'establirà individualment, el nou període assignat, d'entre els que queden lliures, sense alterar-hi el calendari de gaudiment dels restants components del centre de treball o Secció.  
La modificació del sistema rotatiu per altre distint, s'haurà de produir amb acord de la totalitat dels components de la Secció o centre de treball que el proposen.  
Les vacances s'acordaran anualment amb el cap de cada secció i/o centre de treball, amb la participació de tot el personal afectat i els seus representants legals, i es publicarà el calendari establert per a general coneixement. Així mateix s'acordaran en cada centre de treball o secció, les possibles substitucions de festes locals o jornades especials de compensació adequats a cada cas.  
Feta ja la programació de vacances per a 1991, s'acorda que per a l'any 1991, es gaudiran en 9 mesos de març a octubre, i el mes de desembre en període continuat, respectant no obstant això l'organització dels centres de treball o serveis, considerats més favorables.  
Criteris generals per a explotació i distribució:  
- Vacances a partir d?1 de març de 1992.  
- Torns de vacacions de mesos naturals, gaudint la resta de dies pendents en el mes de novembre i amb dates prefixades.  
- Possibilitat de gaudiment en 2 períodes amb acord dels components de la secció.  
- ordre individual d'elecció de vacacions: el mateix establert en cada secció homogènia durant 1991.  
S'estableix una gratificació a qui per torn, de gaudir llurs vacacions en els mesos de març, abril, maig, octubre i desembre.  
- Per a 1991 : 10.000 pessetes  
- Per a 1992 : 20.000 pessetes  
El treballador que, iniciades les seues vacances, haja d'interrompre-les per ILT, haurà de reincorporar-se al treball en la data prevista, si es troba en situació d'alta o en tot cas quan aquella es produesca. Els dies de vacances pendents, es gaudiran tan prompte com siga possible respectant els torns establerts en el seu centre de treball o secció.  
Article vint. Llicències amb retribució  
El personal de l?empresa tindrà dret a sol·licitar la llicència amb sou en qualsevol dels casos següents:  
a) Matrimoni del treballador: 15 dies naturals.  
b) Mort o malaltia greu de cònjuges, pares, pares polítics, i fills naturals, 3 dies naturals. Per la intervenció quirúrgica que calga anestèsia o per l'internament en clínica, que necessite acompanyant dels esmentats familiars, 2 dies naturals.  
c) Mort o malaltia greu de germans, germans polítics, néts i avis, 1 dia natural. Quan la mort ocórrega en dia festiu, i el sepeli haja d'efectuar-se l'endemà, el permís es computarà en cas necessari en el dia laborable que corresponga.  
d) Per trasllat de domicili, 1 dia natural.  
e) Per trasllat de domicili, 1 dia natural.  
f) Infantament de l'esposa, 4 dies naturals.  
g) Pel temps indispensable per al compliment d'un deure inexcusable de caràcter públic i personal, fins a 3 dies naturals.  
La retribució dels mencionats dies de llicència inclouran les percepcions fixes diàries, contingudes en el quadre annex 2 d'aquest conveni, exclusivament.  
L'empresa es reserva la facultat de sol·licitar justificants acreditatius de les situacions que motiven els permisos i llicències, com també el grau de gravetat de les malalties.  
Article vint-i-u. Visites a l?especialista mèdic de la Seguretat Social  
Quan per prescripció facultativa dels serveis mèdics de la SS, el treballador haja d'assistir a l?especialista mèdic de la SS coincidint amb el seu horari de treball, hi disposarà, i per una vegada a l'any, del temps indispensable per assistir a la visita. Aquesta absència es considerarà com a permís retribuït amb l'aportació prèvia del corresponent justificant.  
Quan aquesta prescripció facultativa siga realitzada pel serveis Mèdic d'empresa, s'aplicarà el que disposa el paràgraf anterior sense cap limitació quant al nombre de visites prescrites.  
Article vint-i-dos. Llicències sense retribució  
Cas de defunció del cònjuge del treballador amb filis menors d'edat, aquest podrà beneficiar-se d'una llicència sense sou ni altra percepció econòmica, i amb l?efecte de l'excedència forçosa amb reserva del lloc de treball, per un període no superior a tres mesos comptadors des de la data de la defunció.  
Article vint-i-tres. Promocions  
En totes les categories incloses en els quadres del conveni, es faran per convocatòria a publicar en tota la zona regional, amb indicació dels requeriments de cada lloc i realització de les proves oportunes amb presència d'un membre del comité d'empresa o delegat de personal i informació sobre aquesta.  
Article vint-i-quatre. Treball de superior categoria  
Tot productor que realitze de manera continuada el mateix treball i amb igual rendiment que altre de categoria superior, rebrà des de l?inici de la substitució, la retribució corresponent al lloc ocupat. Són Exceptuats d'aquest règim els casos de promoció de categoria, en què s'assenyalarà de manera específica el règim de retribució, terminis d'adaptació i altres circumstàncies d'aquesta.  
En els casos de substitució, si transcorreguts 6 mesos continuats o 6 mesos discontinus en el termini de 24 mesos, el productor es mantingués en un lloc de categoria superior, podrà efectuar-se l'adient reclassificació professional, o sol·licitud de l?interessat amb l?informe previ final del desenvolupament professional.  
En les substitucions de duració inferior a una setmana, per raons de còmput i control administratiu, s'acumularan els dies realment efectuats, fins totalitzar bolcs d'un mínim de 6 dies a efecte del seu abonament.  
Quan un lloc de treball administratiu es siga afectat per noves tecnologies o modificació substancial de funcions, es revisarà el nivell salarial establert per a aquest.  
Article vint-i-cinc Treball de categoria inferior  
Si per necessitats peremptòries o imprevisibles de l'activitat productiva, calgués destinar un treballador a tasques corresponents a categoria inferior a la seua, només podrà fer-se pel temps imprescindible, i es mantindrà la retribució i altres drets derivats de la seua categoria professional i comunicant-ho als representats legals dels treballadors. De no complir-se açò, el treballador podrà exercitar el que preveu l'article 41.3 de l?Estatut dels Treballadors.  
CAPITOL V Seguretat i higiene en el treball  
Article vint-i-sis. Seguretat i higiene en el treball  
Ateses les disposicions legals sobre aquesta matèria, ambdues parts es comprometen en afavorir i en impulsar les accions de tipus preventiu, divulgatiu i formatiu, tenint cura de l?observança de les regles de treball que s'adopten i informant el Comitè de Seguretat i Higiene en el Treball, de les possibles deficiències que pogueren originar accidents de treball.  
Als centres distribuïdors, es designarà un vigilant de seguretat, qui actuarà en col·laboració amb el cap de centre, i informarà periòdicament el comité d'empresa o delegat de personal, de les actuacions en aquesta matèria, amb alçament d'acta dels assumptes tractats.  
L'empresa facilitarà als vigilants de seguretat, en llur localitat, i a un membre dels representants dels treballadors designat per aquestos, del Comitè de Seguretat i Higiene, l'assistència almenys una vegada a l'any a cursets o conferències relacionats amb llur especialitat i impartides per un centre Oficial  
Article vint-i-set. Revisió mèdica  
Amb una periodicitat anual, tot treballador passarà una adequada i completa revisió mèdica, i a l?interessat se h comunicaran els resultats d'aquesta a la seua instància.  
Els serveis mèdics facilitaran als treballadors amb motiu dels preceptius reconeixements anuals, la cartilla o fitxa sanitària oficial, degudament formalitzada, i s'hi afegirà si cal les recomanacions o observacions mèdico-preventives escaients, a la vista del resultat de les proves fetes.  
Article vint-i-vuit. Roba de treball.  
L'empresa dotarà el personal inclòs en aquest conveni de la roba de treball idònia per tal d'exercir els seus respectius treballs.  
El personal d'auto-venda i transport rebrà les peces de treball següents:  
Roba d'hivern:  
- 1 Impermeable  
- 1 corbata  
- 2 pantalons  
- 2 jerseis  
- 3 camises  
- 1 parell de sabates  
Tot el personal que reba peces de treball s'obliga a utilitzar-les només durant l?exercici de les seus funcions, i es responsabilitzarà del seu bon ús i conservació. En l'entrega de la nova roba, es tornarà l'antiga, dins la setmana següent.  
CAPITOL VI Disposicions generals  
Article vint-i-nou. Retribució en cas de malaltia comú o accident no laboral  
Cas de malaltia comú o accident no laboral, l'empresa abonarà el complement necessari perquè juntament amb les prestacions econòmiques de la Seguretat Social, el Treballar perceba, a partir del primer dia de la baixa, el 100% de les percepcions salarials, de la base reguladora diària, deduïdes les dotzenes parts de les pagues extraordinàries.  
En el cas dels venedors, transportistes i subministradors, s'abonarà la mitjana d'incentiu i quilometratge i prima dels sis darrers mesos efectius de treball anteriors a la data de la baixa.  
Aquestos beneficis s'obtindran sempre que es donen aquestes circumstàncies:  
a) L'índex d'absentisme de cada centre i/o secció considerant la plantilla afectada per aquest conveni, no haurà de sobrepassar el 4% de la mitjana mensual en els dotze últims mesos.  
b) Cas de superar-se aquest índex del 4% en l?àmbit de centre i/o secció, es realitzarà el càlcul a nivell individual, i deixarà de percebre els complements establerts en el paràgraf primer d'aquest article el treballador que individualment ultrapasse el 5% mensual acumulat en els dotze mesos anteriors a la data de la baixa.  
c) Les persones que sobrepassen els 50 dies continuats de baixa per malaltia comú o accident no laboral, es beneficiaran de la prestació econòmica expressada en el paràgraf primer d'aquest article, amb independència de l?index d'absentisme tant en el àmbit de centre i/o secció com en l'individual. Les baixes per descans maternal rebran idèntic tractament.  
d) El càlcul dels índexs d'absentisme es realitzarà mensualment, depenent de la situació de cada mes l'abonament dels complements més amunt establerts.  
e) L'empresa es reserva la facultat de sol·licitar dels Organismes pertinents, tots els reconeixements mèdics que crega avinents de qualsevol treballador en situació de baixa.  
Els casos de malaltia que necessiten intervenció quirúrgica o internament en clínica o sanatori s'assimilaran pel que fa a llur tractament al que estableix l'apartat c). Aquest benefici es fa extensiu al temps de duració de la convalescència en ambdós supòsits.  
Als efectes establerts en aquest article, s'exclou del còmput de l'índex d'absentisme el motivat per accident laboral, llicències amb retribució, vagues legals i ús d'hores sindicals.  
Article trenta. Retribució en cas d'accident laboral  
Cas d'accident laboral, l'empresa abonarà la diferència entre allò satisfet per l'entitat asseguradora i la totalitat del salari íntegre, la mitjana dels 3 mesos normals anteriors, des del primer dia d'ocórrer l'accident. Els beneficis d'aquest complement seran percebuts pel treballador durant el temps que, d'acord amb la llei d'accident de treball, l'entitat asseguradora estiga obligada a satisfer la prestació. Es faculta l'empresa a retirar aquesta millora en els casos de frau o allargament indegut de la baixa, i es reconeix amb aquest efecte, la facultat inspectora de l'empresa establerta en l'article anterior.  
Article trenta-u. Premi de no absentisme  
S'estableix un premi de 16.200 pessetes brutes anuals pagadores transcorregut l'any natural, per als treballadors el salari dels quals figure en els quadres annexos que no hagen tingut cap falta d'assistència al treball durant aquest període. No es consideraran absències del treball, a efectes de la meritació del premi, les vacances, llicències amb retribució i ús d'hores sindicals.  
Article trenta-dos. Ajuda escolar  
A fi de col·laborar al sosteniment de les càrregues que suposen als productors els estudis de llurs fills en edat escolar, s'estableix en 3.125 pessetes l'ajuda escolar concedida per l'empresa des del mes de setembre al de juny de cada curs, ambdós inclosos, per a tot productor i per fill que tinga de 4 a 18 anys complerts el mes de setembre, en què comença a meritar aquesta ajuda.  
S'hi podrà sol·licitar a títol individual que els beneficiaris d'ajudes a favor de fills en edats de 4 a 5 anys acrediten llur escolarització. En els supòsits de fills en edats de 16 a 18 anys, hi haurà l?obligació de presentar certificat de matrícula del curs reconegut pel Ministeri d'Educació i Ciència o conselleria si s'escau.  
En el supòsit que ambdós cònjuges pertanyeren a l?empresa, només rebrà aquesta ajuda un d'ells.  
Els treballadors que durant l'any 1991 es matriculen per cursar estudis oficials de tipus mitjà superior, podran obtenir ajuda econòmica, amb el límit màxim dels imports assignats a l'ajuda escolar per a fills d'empleats, abonables d'una sola vegada, quan es puga acreditar documentalment haver aprovat el 50% de les assignatures del curs, entre les convocatòries de juny i setembre.  
Article trenta-tres. Fills amb reducció psico-física  
S'estableix una ajuda econòmica mensual de 17.476 pessetes a favor dels treballadors que tinguen filis en aquestes situacions a fi de col·laborar en les càrregues que aquestes representen a la família.  
Amb aquesta finalitat, s'entendrà que hi ha capacitat física o mental disminuïda quan, segons el parer dels facultatius mèdics que la direcció determine en cada cas, l'afectat es trobe, en el seu conjunt, amb unes reduccions anatòmiques o psíquiques que representen si més no, el que determina l?INSS per a aquestos casos.  
El personal fix, amb fills en edats entre 0 i 16 anys, que pogués acreditar despeses extraordinàries habituals, motivades per reduccions psíquiques que requeresquen tractament mèdic mantingut podrà sol·licitar individualment ajudes temporals de quantia màxima similar, mentre es mantinga el motiu que ocasionà la despesa a realitzar.  
En el supòsit que ambdós cònjuges pertanyen a l?empresa, només cobrarà aquesta ajuda un d'ells.  
Article trenta-quatre. Servei militat  
Tot productor fix de plantilla, que hagués de cessar temporalment en el servei de l?empresa pel compliment dels seus deures militars, rebrà íntegres dues mensualitats del seu salari i les percebrà en els mesos de juliol i desembre, sempre que en aquestos mesos perdure la seua incorporació al servei militar.  
En el cas que el productor referit en el paràgraf anterior tingués càrregues familiars en el moment de la incorporació a files o durant la seua permanència per lleva obligatòria percebrà de l'empresa les quantitats reflectides tot seguit:  
1r Esposa: valor de 5 punts  
2n Fills: valor de 2 punts  
3r Mare: valor de 3 punts  
El valor econòmic de cada punt serà de 3.435. pessetes mensuals.  
Article trenta-cinc. Jubilació  
El treballador que es jubile en complir l?edat de 64 anys no patirà reducció de la seua pensió de jubilació, sempre que cobresca el període de mancança, perquè l?empresa contractarà altre treballador amb una duració d'un any, d'acord amb la legislació vigent.  
Els treballadors que decidesquen jubilar-se anticipadament percebran un premi consistent en el nombre de mensualitats de sou base, segon l'edat i anys d'antiguitat, que tinga cada qual en el moment de la jubilació, segons s'especifica en el quadre següent:  
 Antiguitat més  
Edat 10/15 anys 16/20 anys de 20 anys  
60 10 mens. 11 mens. 12 mens.  
61 7 mens. 8?5 mens. 10 mens.  
62 6 mens. 7 mens. 9 mens.  
63 5 mens. 6 mens. 8 mens.  
Els treballadors que durant 1991 complesquen l?edat de 64 i 63 anys podran optar pel règim establert en el conveni col·lectiu anterior.  
Aquest benefici és extensible als treballadors que causen baixa definitiva en el l'empresa, havent esgotat els terminis màxim d'espera indicats en cada cas per l?INSS, com a conseqüència de la malaltia comú o accident.  
Article trenta-sis. Defunció  
Cas de defunció degut a malaltia comú o mort natural, excloses per tant les causes de mort per accident de qualsevol tipus, l'empresa abonarà mensualitat de salari per quinquenni d'antiguitat o fracció, a favor del vidu/ídua, o si s'escau els fills menors o majors disminuïts, o bé pares que visquen a càrrec del treballador/a mort.  
Article trenta-set. Assegurança de vida  
Per a tot el personal inclòs en quadres menor de 65 anys, s'estableix una assegurança col·lectiva de vida, que cobrirà els casos de mort o invalidesa absoluta per una quantia de 600.000 pessetes en cada cas.  
En cas de mort per accident, la indemnització s'elevaria a 1.000.000 pessetes, mentre que la invalidesa absoluta derivada de l'accident quedarà coberta amb una indemnització de 1.500.000 pessetes  
En cas d'incapacitat permanent parcial, derivada d'accident, s'aplicaran els percentatges assenyalats en el barem que, com a annex 4, s'acompanya a aquest conveni i que cobreixen el risc fins la quantitat màxima de 800.000 pessetes  
Aquestos riscos quedaran coberts per als casos produïts a partir del dia 1 de gener de 1991.  
L'import de les primes corresponents estarà a càrrec de l'empresa.  
Posat que un empleat causa baixa definitiva en el servei de l'empresa, automàticament deixarà de ser beneficiari de l'assegurança, llevat que per acord privat entre ell i la companyia asseguradora, pogués seguir gaudint dels seus beneficis, estant al seu càrrec l'import de les primes successives a la baixa.  
CAPITOL VII Altres disposicions  
Article trenta-vuit. Retirada del permís de conduir  
En cas de retirada del permís de conduir, sempre que el fet causant no es produesca en l?execució d'una activitat retribuïda estranya a l'empresa, es destinarà el productor afectat a altres comeses adequades dins d'aquesta, i es respectaran els conceptes salarials de caràcter fix mensual.  
Article trenta-nou. Modificacions organitzatives  
A causa de les modificacions organitzatives de treball que l?empresa haja de fer en qualsevol secció o centre de treball, tot productor que passe a exercir funcions diferents que requeresquen el canvi de categoria laboral, mantindrà a títol personal les seues percepcions fixes sense variació, durant la resta de l'any natural. A partir del començament de l'any natural següent, la seua retribució fixa serà l'assenyalada per a la categoria laboral assignada, però els possibles excessos de salari fix passaran a pagar-se en concepte de «Situació anterior», i quedaran congelats a efecte de futures revisions.  
Article quaranta. Canvi de lloc de treball  
A sol·licitud de l?interessat, i per mitjà dels representants dels treballadors, l'empresa es compromet a estudiar la possibilitat d'oferir-li altre lloc de treball d'acord amb les seues aptituds físiques i psíquiques.  
Si el canvi implicava modificació salarial, aquell mantindrà els seus ingressos fixos, encara que el salari i categoria seran les dol nou lloc, per això si pertoca, tindrà un complement personal de «Situació anterior» que comprendrà la diferència entre el seu salari fix anterior i el corresponent al nou lloc. Aquest complement serà absorbible cas que el treballador siga destinat a un nou lloc de superior categoria.  
Article quaranta-u. Drets sindicals  
La Direcció de l'empresa, s'ajustarà a les disposicions d'obligat compliment contingudes en la Llei Orgànica de Llibertat Sindical i a les disposicions futures que la completen o modifiquen.  
Les hores sindicals a disposició dels representants de personal seran les que preceptivament s'establesquen en cada cas. Però llur còmput podrà efectuar-se amb caràcter anual, de manera que individualment cada representat que ultrapasse en un mes concret el crèdit assignat, per raons de provada necessitat, haurà de compensar ho en mesos successius dins de l'any natural, reduint llur ús en la  
mesura que pertoque.  
Article quaranta-dues. Comissió Bar d'Aldaia  
Per a la vigilància i control de preus i qualitats del bar d'Aldaia, actuarà una comissió integrada per 3 membres del Comitè d'empresa de l?Esmentat centre de treball.  
DISPOSICIO TRANSITORIA  
Contractació laboral: és intenció de l?empresa continuar en la línia de disminuir paulatinament el nombre de contractes eventuals.  
En aquest sentit la direcció adquireix el compromís de reduir, durant 1991, el promedi de personal eventual.  
DISPOSICIO FINAL  
Contraprestació. Els productors afectats per aquest conveni es comprometen, en compensació als avantatges sòcio-econòmics dimanants d'aquest, a acceptar la seua aplicació davall la condició de la no existència d'alteració col·lectiva ilegal de treball durante la seua vigència.  
DISPOSICIO SUPLETORIA  
En tot allò no regulat en aquest conveni, s'acomodarà al que disposa l?Ordenança Laboral, conveni nacional per a les Indústries Làcties i disposicions legals i administratives que el modifiquen o complementen, amb remissió expressa a l?Estatut dels Treballadors en tot allò que resulte aplicable, per defecte de pacte individual o col·lectiu.  
Veure imatge